Διάταξη των εργασιών
Πρόεδρος
" τελική έκδοση του σχεδίου της ημερήσιας διάταξης για αυτήν την περίοδο συνόδου, που κατάρτισε η Διάσκεψη των Προέδρων κατά τη συνεδρίασή της της Πέμπτης, 29 Ιανουαρίου 2009, σύμφωνα με τα άρθρα 130 και 131 του Κανονισμού, έχει διανεμηθεί. Έχουν προταθεί οι ακόλουθες τροποποιήσεις:
Δευτέρα: " κ. Roure απέσυρε την αίτησή της για σύντομη παρουσίαση της έκθεσής της σχετικά με τις ελάχιστες προδιαγραφές για την υποδοχή των αιτούντων άσυλο και των προσφύγων στα κράτη μέλη. " έκθεση θα ψηφιστεί κατά συνέπεια την Πέμπτη.
Πέμπτη: " Ομάδα Ένωση για την Ευρώπη των Εθνών ζήτησε το θέμα για την κατάσταση στις Φιλιππίνες να αντικατασταθεί με το θέμα με τίτλο "Άρνηση εκδόσεως του Cesare Battisti από τη Βραζιλία".
Roberta Angelilli
εξ ονόματος της ομάδας UEN. - (IT) Κύριε Πρόεδρε, μετά από διαβούλευση με πολλούς από τους συναδέλφους μου, σας παρακαλώ να τροποποιήσετε την ημερήσια διάταξη, όπως ακριβώς είπατε. Συγκεκριμένα, θα ήθελα να ρωτήσω εάν η υπόθεση Battisti μπορεί να συμπεριληφθεί ως επείγουσα υπόθεση.
Στην πραγματικότητα, πριν από λίγες ημέρες, η κυβέρνηση της Βραζιλίας αποφάσισε να αρνηθεί την έκδοση του τρομοκράτη Cesare Battisti, ο οποίος καταδικάστηκε σε ισόβια κάθειρξη για τη διάπραξη τεσσάρων ανθρωποκτονιών, και χορήγησε σε αυτόν το δολοφόνο το καθεστώς του πολιτικού πρόσφυγα. Αυτή η απόφαση, εκτός από το γεγονός ότι προσβάλλει τους θεσμούς και την ιταλική δικαιοσύνη, αποτελεί προσβολή στη μνήμη των θυμάτων και στις οικογένειές τους και έχει εξοργίσει την κοινή γνώμη.
Αυτός είναι ο λόγος του παρόντος αιτήματος του οποίου, μεταξύ άλλων, πιστεύω ότι επιβάλλεται η ακρόαση, και επειδή το αίτημα προήλθε αρχικά από τους ανώτατους δημόσιους λειτουργούς στην Ιταλία, ξεκινώντας από τον Πρόεδρο της Δημοκρατίας, κ. Napolitano. Αυτός είναι κατά συνέπεια ο λόγος για το αίτημα.
